*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*187.számú előterjesztés*

Bátaszék Város Önkormányzat Képviselő-testületének 2020. szeptember 23-án

16,00 órakor megtartandó ülésére

 *A Kossuth utcai Civil Ház felújításának jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette** : Bozsolik Zoltán mb. városüzemeltetési irodavezető**Törvényességi ellenőrzést végezte:**  Kondriczné dr. Varga Erzsébet jegyző**Tárgyalja:**PG Bizottság: 2020. 09. 22.KOIS Bizottság: 2020.09.21. |

***Tisztelt Képviselő-testület!***

Bátaszék város Önkormányzata a civil szervezetekkel lefolytatott egyeztetések alapján már korábban meghozta azt a döntését, hogy a Kossuth. u.3. szám alatti ingatlant Civil házként kívánja működtetni. A tervezési feladatok is ennek szellemében zajlottak, sőt a felújítási folyamat is megkezdődött, hiszen a tetőszerkezet felújítása 2018-ban megtörtént. A korábbi döntésnek megfelelően az önkormányzat az épület a német egyesület, a felvidéki egyesület és a székely egyesület használatába adta. Utóbbi egyesület a használat jogát átengedte a Legjobb Utcai Csapat Egyesületnek. Ebben az esztendőben a költségvetés összeállításakor 10 millió forint keretösszeget tervezett az önkormányzat a felújítási folyamat folytatására, de a veszélyhelyzeti intézkedések során, ez visszavonásra került.

Az év folyamán a Bátaszéki Német Nemzetiségi Önkormányzat sikeres pályázatot nyújtott be Németország Belügyminisztériumához. Az elnyert összeg egy német regionális központot működéséhez szükséges eszközök beszerzését szolgálja. A tevékenységet 2021.01.01. naptól kezdődően meg kellene kezdeni.

Az épület jelenlegi állapotában nem teszi lehetővé a célnak megfelelő használatot. A Bátaszéki Német Nemzetiségi Önkormányzat egyeztetést folytatott a tervezővel a funkciók épületen belüli elhelyezésére párhuzamosan azzal, hogy az a legköltséghatékonyabban valósuljon meg. Ezen túl a kivitelezési munkák ütemezésre is kerültek. (Az előterjesztés melléklete a tervdokumentáció és a költségbecslés is.)

**BONTÁSI MUNKÁK A FELÚJÍTANDÓ ÉPÜLET EGÉSZÉRE:**

- meglévő gépészeti – fűtés - vezetékek és radiátorok bontása

- meglévő elektromos vezetékek és lámaptestek bontása

- meglévő padlóburkolatok bontása, homlokzati nyílászáró bontása

- belső válaszfalak bontása, központi kémény bontása, belső nyílászárók bontása

**Munkadíj (nettó): 4.470.000,- + Áfa** (bruttó5.676.900,-Ft)

**I. ÜTEM FELÚJÍTÁSI MUNKÁI:**

- építészeti munkák 8.445.000,- Ft + Áfa

- fűtésszerelési munkák 2.410.000,- Ft + Áfa

- villamos munkák 4.600.000,- Ft + Áfa

**Anyag + Munkadíj (nettó): 15.455.000,- Ft + Áfa** (bruttó19.627.850,-Ft)

**II. ÜTEM FELÚJÍTÁSI MUNKÁI:**

- építészeti munkák (akadálymentes rámpával) 9.545.000,- Ft + Áfa

- fűtésszerelési munkák 2.435.000,- Ft + Áfa

- víz – szennyvíz szerelési munkák 3.055.000,- Ft + Áfa

- villamos munkák 7.400.000,- Ft + Áfa

**Anyag + Munkadíj (nettó): 22.440.000,- Ft + Áfa** (bruttó28.498.800,-Ft)

**GÁZSZERELÉSI MUNKÁK:**

- épületgépészeti csővezeték szerelése

- épületgépészeti berendezések és szerelvények elhelyezése

- gázkazán villamos bekötése (fűtés: 45 KW-os gázkazán + 120 l-es villanybojler)

**Anyag + Munkadíj (nettó): 1.850.000,- + Áfa** (bruttó2.349.500,-Ft)

**III. ÜTEM FELÚJÍTÁSI MUNKÁI (belső udvar térburkolat + akadálymentes parkoló):**

- meglévő beton burkolat gépi bontása, törmelék elszállítással

- belső udvar első részének térkővel való burkolása

- akadálymentes parkoló kialakítása

- csapadékvíz elvezetés kialakítással

**Anyag + Munkadíj (nettó): 5.450.000,- + Áfa** (bruttó6.921.500,-Ft)

Fontosnak ítéljük, hogy a településünkön otthont találó nemzetiségek kultúrájuk, hagyományaik, nyelvük ápolásához megfelelő helységekkel rendelkezzenek, így lehetőségeink mentén támogatni kívánjuk azt az elképzelést is, hogy egy német regionális központ és az ahhoz kapcsolódó tevékenység megvalósulhasson a településünkön, a Civil Házban.

Az egyeztetések alapján a bontási munkák elvégzését a Bátaszéki Német Nemzetiségi Önkormányzat vállalja. Az I. és II. ütem részleges megvalósítása az Önkormányzatra hárul. Közös egyeztetést követően kerülnek meghatározásra azon munkanemek, melyek megvalósításával az épület elláthatja új funkcióját.

Kezdeményezzük, hogy a Civil ház felújításához a képviselő-testület 5.000.000,-Ft összegű forrást biztosítson.

**Határozati javaslat:**

**Forrás biztosítása a Civil Ház felújításához**

Bátaszék Város Önkormányzatának Képviselő-testülete;

1. egyetért a Kossuth u. 3. szám alatti Civil Ház előterjesztés melléklete szerinti műszaki tartalom szerinti felújításával;
2. 5.000.000,-Ft összegű forrást biztosít az önkormányzat 2020. évi költségvetésének egyensúlyi céltartalék kerete terhére a felújítás megkezdéséhez,
3. felhatalmazza a város polgármesterét a felújítási munkálatokhoz szükséges vállalkozási szerződések aláírására.

*Határidő:* 2020.12.31.

*Felelős*: Dr. Bozsolik Róbert polgármester

*Határozatról értesül*:

Bátaszéki Német Nemzetiségi Önkormányzat

 Bátaszéki KÖH városüz. iroda

Bátaszéki KÖH pénzügyi iroda

 irattár